8839 


02007392808950008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 739 


28 Αυγοϋστου 1995 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠ0/ΑΡΧ/Α1 /Φ17/37634/2180 
Ζώνες Α και Α1 απολύτου προστασίας αρχ/κού χώρου 
Βεργίνας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνησης και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών υπο¬ 
γραφών». 

3. Την ΥΠΠΟ/ΓΝΟΣ/11536/10.3.92 (ΦΕΚ 210/Β/ 
24.3.92) «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου». 

4. Τις διατάξεις του Κ.Ν. 5351/32 «Περί Αρχαιοτή¬ 
των». 

5. Το Ν. 1892/90 (ΦΕΚ 101 /Α/31.7.90), κεφ. ΙΔ , αρθ. 
91 «Ρυθμίσεις αρμοδιότητος του Υπουργείου Πολιτι¬ 
σμού». 

6. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην αριθμ. 21/ 
28.6.94 πράξη του, αποφασίζουμε: 

Για λόγους προστασίας του κηρυγμένου, με την αρ. ΥΠ- 
ΠΟ/ΑΡΧ/Α1/Φ43/35117/2019/2.8.95 (ΦΕΚ υπό δημο¬ 
σίευση) Υπουργική Απόφαση, αρχαιολογικού χώρου Βερ¬ 
γίνας, Νομού Ημαθίας, καθορίζουμε Ζώνες Α και Α1 απο¬ 
λύτου προστασίας, αδόμητες, όπως παρακάτω: 

I) Ως Ζώνη Α, αδόμητη, απολύτου προστασίας οριοθε- 

τείται η περιοχή, που στο αντίστοιχο φύλλο χάρτου κλίμα¬ 
κας 1:50.000. που συνοδεύει την παρούσα Απόφαση πε¬ 
ρικλείεται από τα σημεία 1,2,3,4, 5, 6,7,8,9,10,11,12, 
13, 14,.80, 81,82, 83, ,1 και περιλαμβάνει την ακρό¬ 

πολη και την κλασική και ελληνιστική πόλη των Αιγών, τη 
ρωμαϊκή και παλαιοχριστιανική φάση της ίδιας πόλης, την 
εκτεταμένη νεκρόπολη, που εκτείνεται μεταξύ των κοινο¬ 
τήτων Βεργίνας και Παλατιτσίων, τα οικοδομήματα, που 
βρίσκονται βόρεια της Ακρόπολης και τα νεκροταφεία και 
τους οικισμούς, που εκτείνονται στις πλαγιές των Πιερίων 
στα νότια και δυτικά της κοινότητας Βεργίνας και στον κά¬ 
μπο βόρεια του ασφαλτοστρωμένου δρόμου, που οδηγεί 
από τη Βέροια στη ΜελΙκη. 

II) Ως Ζώνη Α1, αδόμητη, απολύτου προστασίας οριο- 


θρετείται η περιοχή, που στο αντίστοιχο φύλλο χάρτου 
κλίμακος 1:50.000, που συνοδεύει την παρούσα Από¬ 
φαση, περικλείεται από τα σημεία 84, 85, 86, 87, 88, 89, 
90.105, 106,107,108,84. 

Η εν λόγω περιοχή βρίσκεται στη θέση Ξηρόκαμπος, κο¬ 
ντά στον Αλιάκμονα, στα βόρεια της κοινότητας Βεργίνας 
και περιλαμβάνει τον προϊστορικό οικισμό της πρώιμης 
Χαλκοκρατίας, νεκροταφείο της πρώιμης εποχής του σι¬ 
δήρου και νεκροταφείο κλασικών και ελληνιστικών χρό¬ 
νων. 

Στις ζώνες Α και Α1, απαγορεύεται η δόμηση, π διάνοιξη 
δρόμων, οποιαδήποτε αλλοίωση του εδάφους, οιασδή- 
ποτε μορφής εκσκαφική εργασία και συναφείς εργασίες. 

Επιτρέπεται μάνο η κατά προορισμό χρήση γης, δηλαδή 
η γεωκτηνοτροφική και συγκεκριμένα τα εξής: 

1. Όλες οι ανοικτές καλλιέργειες και οι δενδροκαλλιέρ- 
γειες, με τη σύμφωνη γνώμη των αρμοδίων Εφορειών 
Αρχ/των, που θα ελέγχουν την εκσκαφή κατά την τοποθέ¬ 
τηση δενδρυλίων και θα καθορίζουν την επιτρεπόμενη 
απόσταση από τα ορατά αρχαία μνημεία, που δεν πρέπει 
σε καμμία περίπτωση να είναι μικρότερη των 50 μέτρων. 

2. Η βοσκή. 

3. Οι γεωτρήσεις σε απόσταση όχι μικρότερη των 50μ. 
από κάθε ορατο σημείο των αρχαίων μνημείων και μετά τη 
σύμφωνη γνώμη των αρμοδίων Εφορειών Αρχ/των. 

4. Η άρδευση με σωλήνες υπέργειους ή καταχωμένους 
στο επιφανειακό στρώμα του εδάφους, η τοποθέτηση των 
οποίων θα γίνεται ύστερα από γνωμοδότηση των αρμο¬ 
δίων Εφορειών Αρχ/των. 

5. Η δασική εκμετάλλευση. Οι υφιστάμενες δασικές 
εκτάσεις θα διατηρήσουν το χαρακτήρα τους. 

Για όλα τα έργα, που πρόκειται να γίνουν στις Ζώνες Α 
και Α1, καθώς και για την τροποποίηση, επισκευή ή συντή¬ 
ρηση των ήδη υπαρχόντων χτισμάτων, θα απαιτείται η 
σύμφωνη γνώμη των αρμοδίων Εφορειών Αρχ/των. 

Από τις Ζώνες Α και Α1 εξαιρέθηκαν οι οικισμοί Βεργί¬ 
νας και Παλατιτσίων. 

Τα σημεία, που οριοθετούν τις Ζώνες Α και Α1 αντιστοι¬ 
χούν στα ζεύγη συντεταγμένων, που παρατίθενται στους 
συνημμένους πίνακες συντεταγμένων. 

Τα σημεία 45, 46,47, 48,49, 50,51,52,53, 54,55,56, 
57, 58, 59, 60, που οριοθετούν τμήμα της Ζώνης Α, αντι¬ 
στοιχούν στα δυτικά όρια του σύγχρονου οικισμού Παλατι- 

οτιων, όπως έχουν καθορισθεί αυτά στο ΦΕΚ 1090/Δ/ 
12.11.1986. 

Τα σημεία 83,1,2,3,4,5,6, 7,8, 9,10,11,12,13,14, 
15,16, 17,18,19, 20, που οριοθετούν επίσης τμήμα της 
ζώνης Α, αντιστοιχούν στα ανατολικά και νότιο όρια του 
σύγχρονου οικισμού Βεργίνας, όπως αυτά έχουν καθορι- 
σθεΐ στο ίδιο ΦΕΚ (1090/Δ/12.11.1986). 

Από τις διατάξεις της παρούσας Απόφασης δεν προκα- 


λεΐται δαπάνη σε βάρος του κρατικού προϋπολογισμού. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 2 Αυγοϋστσυ 1995 

Ο ΥΠΟΥΡΓΟΣ 

θ. ΜΙΚΡΟΥΤΪΙΚΟΣ 

